Suomen urheilu 2003

Suomen urheilu 2003 käsittelee vuoden 2003 merkittäviä uutisia ja tapahtumia suomalaisessa urheilussa. == Vuoden urheilija == Urheilutoimittajain Liiton Vuoden urheilija -äänestyksessä kymmenen parhaan joukkoon sijoittuivat: Sija Urheilija Urheilumuoto 1\. Hanna-Maria Seppälä Uinti 2\. Kalle Palander Alppihiihto 3\. Kimi Räikkönen Autourheilu 4\. Matti Hautamäki Mäkihyppy 5\. Mikko Ronkainen Freestylehiihto 6\. Juha Ahokas Paini 7\. Jarkko Nieminen Tennis 8\. Juha Salminen Moottoripyöräurheilu 9\. Sami Hyypiä Jalkapallo 10\. Mäkihypyn MM-joukkue Mäkihyppy Lähde: Siukonen 2004, s. 22 Vuoden naisurheilijaksi valittiin uinnin maailmanmestari Hanna-Maria Seppälä ja vuoden valmentajaksi uintivalmentaja Mirjami Seppälä. == Alppihiihto == * Maailmanmestaruuskilpailuissa 2.–16.2. Sankt Moritzissa, Sveitsissä Kalle Palander sijoittui suurpujottelussa kuudenneksi ja pujottelussa seitsemänneksi. Tanja Poutiainen oli pujottelussa kymmenes. Suurpujottelun erikoismies Sami Uotila ei päässyt kilpailemaan kaaduttuaan harjoituksissa 7.2. Itävallan Westendorfissa ja palattuaan kotimaahan leikkaukseen.Siukonen 2003, s. 152, 156–157Siukonen 2004, s. 69–70 * Maailmancupissa 2002–2003 Kalle Palander voitti 16.3. Lillehammerissa, Norjassa ratkenneen pujottelucupin ja sijoittui yhteispisteissä neljänneksi. Tanja Poutiainen oli naisten pujottelucupissa kolmas ja sijoittui yhteispisteissä 11:nneksi. Palanderin ja Poutiaisen saavutukset pujottelucupeissa olivat suomalaisittain ennennäkemättömät.Siukonen 2003, s. 155Siukonen 2004, s. 79, 170 == Ammunta == * Euroopan-mestaruuskilpailuissa 16.7.–4.8. Plzeňissä ja Brnossa, Tšekissä suomalaiset saavuttivat hopeaa kolmessa joukkuekilpailussa: mitalisteja olivat Juha Hirvi, Kari Pennanen ja Jussi Puustinen vapaakiväärin täysottelussa, Petri Federley, Jari Koivu ja Marko Talvitie vakiopistoolikilpailussa sekä Noora Antikainen, Satu Mäkelä-Nummela ja Mopsi Veromaa kaksoistrapissa. Pronssia toivat Viivi Koivu, Hanna Etula ja Helena Juppala urheilukiväärin makuuasennon joukkuekilpailusta. Henkilökohtaisissa kilpailuissa Juha Hirvi sijoittui vapaakiväärin täysottelussa neljänneksi, Helena Juppala vakiokiväärin täysottelussa ja Viivi Koivu urheilukiväärin makuukilpailussa viidenneksi sekä Noora Antikainen kaksoistrapissa kuudenneksi.Siukonen 2004, s. 18, 116, 118, 122, 174–175 * Ilma-aseiden Euroopan-mestaruuskilpailuissa 3.–9.11. Göteborgissa, Ruotsissa Krister Holmberg voitti kultaa olympiakiväärin sekajuoksuissa. Hanna Etula saavutti ilmakiväärikilpailussa hopeaa.Siukonen 2004, s. 18, 151–152, 175 == Ampumahiihto == * Maailmanmestaruuskilpailuissa 15.–23.3. Hanty-Mansijskissa, Venäjällä Vesa Hietalahti saavutti hopeaa 20 kilometrin kilpailussa ja Paavo Puurunen pronssia takaa-ajossa. Yhteislähtökilpailussa Puurunen sijoittui kuudenneksi. Naisten viestijoukkue sijoittui kuudenneksi, ja Eija Salonen oli 15 kilometrillä seitsemäs sekä Sanna-Leena Perunka 7,5 kilometrillä kahdeksas ja yhteislähtökilpailussa kymmenes.Siukonen 2004, s. 79, 82–83, 172–173 == Autourheilu == * Rallin maailmanmestaruussarjassa Peugeotilla ajanut Marcus Grönholm sijoittui kokonaispisteissä parhaana suomalaisena kuudenneksi. Kauden aikana ajetuista 14 osakilpailusta hän voitti Ruotsin, Uuden-Seelannin ja Argentiinan rallit.Siukonen 2004, s. 69, 92, 100, 152, 220–221 * Formula 1:n maailmanmestaruussarjassa McLarenilla ajanut Kimi Räikkönen sijoittui toiseksi kaksi pistettä Saksan Michael Schumacherille hävinneenä. Räikkönen voitti 23.3. ajetun Malesian Grand Prix'n ja sijoittui seitsemän kertaa toiseksi sekä kaksi kertaa kolmanneksi.Siukonen 2004 s. 83, 142, 220 == Biljardi == * Poolin maailmanmestaruuskilpailuissa 12.–20.7. Cardiffissa, Walesissa Mika Immonen sijoittui ysipallossa yhdeksänneksi.Siukonen 2004, s. 180 * Poolin Euroopan- mestaruuskilpailuissa 28.3.–5.4. Białystokissa, Puolassa Jenni Saimén, Aino Pehkonenin ja Pia Vähäsöyrinki saavuttivat joukkuekilpailussa pronssia. Pyörätuolisarjassa Jouni Tähti voitti kultaa kasipallossa ja ysipallossa.Siukonen 2004, s. 89, 180 * Mika Immonen edusti Mosconi Cupissa 18.–21.12. Las Vegasissa, Yhdysvalloissa Eurooppaa, joka hävisi Yhdysvalloille pistein 9–11.Siukonen 2006, s. 166, 181 == Curling == * Miesten maailmanmestaruuskilpailuissa 5.–13.4. Winnipegissä, Kanadassa Markku Uusipaavalniemen kipparoima Suomi sijoittui neljänneksi hävittyään välierässä Sveitsille 1–7 ja pronssiottelussa Norjalle 7–9.Siukonen 2004 s. 92, 181 == Freestylehiihto == * Maailmanmestaruuskilpailuissa 29.1.–2.2. Deer Valleyssa, Yhdysvalloissa Mikko Ronkainen voitti kumparelaskussa kultaa. Janne Lahtela sijoittui parikumparelaskussa neljänneksi.Siukonen 2004, s. 66–67, 170 == Hiihtosuunnistus == * Euroopan-mestaruuskilpailuissa 13.–18.1. Alpe de Siusissa, Italiassa Hannele Valkonen saavutti keskimatkalla hopeaa, ja pronssia toivat Jukka Lanki sprintistä, Arto Lilja keskimatkalta, Liisa Anttila sprintistä sekä Erja Jokinen, Kirsi Vanhalakka ja Salla Lehto viestistä Suomen ykkösjoukkueen tultua hylätyksi.Siukonen 2004, s. 61–62, 190 * Maailmancupin kokonaispisteissä Arto Lilja sijoittui kolmanneksi sekä Jukka Lanki ja Salla Lehto viidenneksi.Siukonen 2004, s. 190 == Jalkapallo == * Suomen A-maajoukkue hävisi Euroopan-mestaruuskarsinnassa kahdesti Italialle, voitti 7.6. Helsingissä Serbia ja Montenegron 3–0 ja 6.9. vierasottelussa Azerbaidžanin 1–2 sekä pelasi 10.9. vierasottelussa Walesia vastaan tasan 1–1. Suomi ei selviytynyt EM-kilpailuihin.Siukonen 2004, s. 106–107, 133, 193 * Miesten Suomen-mestaruuden voitti Helsingin Jalkapalloklubi, hopeaa sai valkeakoskelainen FC Haka ja pronssille sijoittui Tampere United.Siukonen 2004, s. 145, 148, 193 * Naisten Suomen-mestaruuden voitti helsinkiläinen Malmin Palloseura, hopeaa sai Helsingin Jalkapalloklubi ja pronssille sijoittui Sporting Club Raisio.Siukonen 2004, s. 194 * Sami Hyypiä pelasi englantilaisseura Liverpoolin kapteenina syksyyn 2003 saakka ja jatkoi sitten varakapteenina. Hän oli keväällä voittamassa Englannin liigacupia ja hänet valittiin ainoana Liverpoolin pelaajana Englannin Valioliigan kauden 2002–2003 tähdistöjoukkueeseen.Siukonen 2004, s. 15, 75, 144 == Jousiammunta == * Tauluammunnan maailmanmestaruuskilpailuissa 14.–20.7. New Yorkissa, Yhdysvalloissa suomalaisista taljajousiampujista Jari Haavisto sijoittui neljänneksi ja Anne Laurila kahdeksanneksi.Siukonen 2004, s. 117, 195 * Maastoammunnan Euroopan-mestaruuskilpailuissa 12.–17.8. Vagneyssa, Ranskassa Anne Laurila saavutti taljajousella hopeaa.Siukonen 2004, s. 126, 195 == Jääkiekko == * Miesten maailmanmestaruuskilpailut pelattiin 26.4.–11.5. Helsingissä, Tampereella ja Turussa. Suomi hävisi puolivälierissä Ruotsille 5–6 johdettuaan ottelua toisessa erässä 5–1. Kahdeksan maalia tehnyt Teemu Selänne oli kisojen paras maalintekijä. Hannu Aravirta lopetti päävalmentajan tehtävässä MM-kisojen jälkeen ja hänen seuraajanaan aloitti marraskuussa 2002 tehdyn päätöksen mukaisesti Raimo Summanen.Siukonen 2003, s. 143Siukonen 2004, s. 97, 132, 199–200 * Miesten Suomen-mestaruuden voitti runkosarjassa viidenneksi sijoittunut ja kaikki kolme loppuottelua voittanut tamperelaisseura Tappara, hopeaa sai Oulun Kärpät, ja pronssille sijoittui runkosarjan voittanut Hämeenlinnan Pallokerho.Siukonen 2004, s. 89–90, 201 * Naisten Suomen-mestaruuden voitti espoolainen Blues, joka voitti loppuottelusarjassa Oulun Kärpät voitoin 3–1. Pronssille sijoittui Tampereen Ilves.Siukonen 2004, s. 79, 202 * NHL:ssä Dallas Starsin Jere Lehtinen palkittiin Selke Trophylla kauden parhaana puolustavana hyökkääjänä jo kolmannen kerran urallaan.Siukonen 2004, s. 107, 200 * Petteri Nummelin voitti Sveitsin-mestaruuden HC Luganon joukkueessa ja oli Sveitsin liigan runkosarjan pistepörssin ykkönen.Siukonen 2004, s. 91 * Unto Wiitala ja Timo Jutila valittiin toukokuussa Kansainvälisen Jääkiekkoliiton kunniagalleriaan.Siukonen 2004, s. 97 == Jääpallo == * Miesten maailmanmestaruuskilpailuissa 24.–30.3. Arkangelissa, Venäjällä Suomi sijoittui neljänneksi hävittyään välierässä Venäjälle 3–7 ja pronssiottelussa Kazakstanille 1–4. Alkulohkossa Suomi voitti Kazakstanin 4–2.Siukonen 2004, s. 87–88, 204 * Miesten Suomen-mestaruuden vei loppuottelun maalein 5–4 voittanut Oulun Luistinseura, hopeaa sai Tornion Palloveikot, ja pronssille sijoittui Warkauden Pallo -35.Siukonen 2004, s. 79, 204 == Keilailu == * Maailmanmestaruuskilpailuissa 9.–20.9. Kuala Lumpurissa, Malesiassa Mika Luoto voitti kultaa singlessä. Petri Mannonen, Sami Konsteri ja Lasse Lintilä saavuttivat hopeaa triokilpailussa sekä Piritta Kantola pronssia singlessä.Siukonen 2004, s. 133–134, 137, 206–207 * Henkilökohtaisessa maailmancupissa 28.9.–5.10. Tegucigalpassa, Hondurasissa Mika Luoto sijoittui miesten kilpailussa kolmanneksi.Siukonen 2004, s. 141, 207 * Henkilökohtaisessa Euroopan cupissa 12.–19.10. Wienissä, Itävallassa Heta Allén voitti naisten loppuottelussa Saksan Tanya Pettyn 2–1 (191–176, 246–255, 236–195).Siukonen 2004, s. 144, 207 * Heikki Sarso valittiin syyskuussa nelivuotiskaudelle Kansainvälisen keilailuliiton (WTBA) puheenjohtajaksi.Siukonen 2004, s. 133 == Koripallo == * Miesten Suomen- mestaruuden vei loppuottelusarjan voitoin 3–1 voittanut Espoon Honka kolmannen peräkkäisen kerran, hopeaa sai runkosarjan ykkönen Joensuun Kataja, ja pronssille sijoittui Vantaan Pussihukat.Siukonen 2004, s. 90, 210 * Naisten Suomen-mestaruuden voitti ensimmäisen kerran Äänekosken Huima, hopeaa sai ylemmän jatkosarjan voittanut mutta ratkaisevan viidennen loppuottelun kotikentällään hävinnyt helsinkiläisseura Pantterit, ja pronssille sijoittui Espoo Basket Team.Siukonen 2004, s. 87, 210–211 * Pekka Salminen voitti kaudella 2002–2003 Solna Vikingsin päävalmentajana Ruotsin miesten koripallomestaruuden.Siukonen 2004, s. 93 == Käsipallo == * Miesten Suomen- mestaruuden vei kaikki kolme loppuottelua voittanut karjaalainen BK-46, hopeaa sai turkulainen HC Dennis, ja pronssille sijoittui Sjundeå IF. BK-46 voitti mestaruuden 19. kerran.Siukonen 2004, s. 92, 212 * Naisten Suomen-mestaruuden voitti kaikki kolme loppuottelua voittanut helsinkiläinen Sparta, hopeaa sai HIFK/Comets, ja pronssille sijoittui kolmas helsinkiläisjoukkue Dicken.Siukonen 2004, s. 93, 212 == Lentopallo == * Miesten Suomen-mestaruuden vei rovaniemeläinen Perungan Pojat, joka voitti ratkaisevassa viidennessä loppuottelussa Tampereen Isku-Volleyn eräluvuin 3–1. Pronssille sijoittui Pielaveden Sampo.Siukonen 2004, s. 88, 213–214 * Naisten Suomen-mestaruuden vei kolme loppuottelua neljästä voittanut Hämeenlinnan Tarmo-Volley, hopeaa sai runkosarjan voittanut Salon Viesti ja pronssille sijoittui Someron Pallo.Siukonen 2004, s. 87, 214 * Suomalaispelaaja Nisse Huttunen voitti Saksan-mestaruuden SCC Berlinin joukkueessa. == Lumilautailu == * Maailmanmestaruuskilpailuissa 12.–19.1. Kreischbergissa, Itävallassa Risto Mattila voitti hypyissä kultaa ja Antti Autti saavutti samassa lajissa pronssia. Neljänneksi sijoittuivat Jukka Erätuli hypyissä ja Autti lumikourussa.Siukonen 2004 s. 61–62, 215–216 == Melonta == * Ratamelonnan maailmanmestaruuskilpailuissa 10.–14.9. Gainesvillessa, Yhdysvalloissa kuudenneksi sijoittuivat Anne Rikala kajakkiyksiköiden 200 metrillä ja Laura Inha kajakkiyksiköiden 1 000 metrillä.Siukonen 2004 s. 137, 217 == Moottoripyöräily == * Enduron maailmanmestaruussarjassa Juha Salminen voitti kultaa nelitahtisten 500-kuutioisten luokassa ja yleiskilpailussa sekä Petri Pohjamo kaksitahtisten 125-kuutioisissa. Suomi voitti marraskuussa Brasiliassa joukkueiden maailmanmestaruuden ja miehistöön kuuluivat Salminen, Samuli Aro, Mika Ahola, Jani Laaksonen, Kari Tiainen ja Mika Saarenkoski.Siukonen 2004, s. 152, 223–224 * Motocrossin maailmanmestaruussarjan 650-kuutioisten luokassa Antti Pyrhönen sijoittui kahdeksanneksi.Siukonen 2004, s. 223 * Ratamoottoripyöräilyn maailmanmestaruussarjan alle 125-kuutioisten luokassa Mika Kallio sijoittui 11:nneksi. Hänen paras osakilpailusijoituksensa oli toinen 12.10. Sepangissa, Malesiassa.Siukonen 2004, s. 142, 150, 224 == Nopeuslasku == * Maailmanmestaruuskilpailut käytiin 26.–29.3. Sallassa. Jukka Viitasaari voitti miesten maailmanmestaruuden nopeudella 167,91 km/h. Jukan sisko Jaana Viitasaari voitti naisten maailmanmestaruuden nopeudella 164,60 km/h ja Kati Metsäpelto saavutti pronssia.Siukonen 2004, s. 87, 171 == Nyrkkeily == * Miesten maailmanmestaruuskilpailuissa 6.–12.7. Bangkokissa, Thaimaassa neljästä suomalaisnyrkkeilijästä Joni Turunen ja Jani Rauhala karsiutuivat toisella kierroksella.Siukonen 2004, s. 114, 228 * Naisten Euroopan-mestaruuskilpailuissa 11.–17.5. Pécsissa, Unkarissa Terhi Lukka saavutti pronssia alle 63-kiloisten sarjassa.Siukonen 2004, s. 101, 228 == Paini == * Kreikkalais-roomalaisen painin maailmanmestaruuskilpailuissa 2.–5.10. Créteilissä, Ranskassa Marko Yli-Hannuksela (74 kg) ja Juha Ahokas (120 kg) sijoittuivat sarjoissaan seitsemänneksi.Siukonen 2004, s. 141, 230 * Kreikkalais-roomalaisen painin Euroopan-mestaruuskilpailuissa 23.–25.5. Belgradissa, Serbia ja Montenegrossa Juha Ahokas voitti kultaa alle 120-kiloisten sarjassa. Juha Lappalainen sijoittui alle 66-kiloisten sarjassa kuudenneksi kuten myös Tuomo Mäntylä alle 84-kiloisissa.Siukonen 2004, s. 104, 230 == Pikaluistelu == * Sprinttimaailmanmestaruuskilpailuissa 18.–19.1. Calgaryssa, Kanadassa Janne Hänninen sijoittui kymmenenneksi.Siukonen 2004, s. 62, 235–236 * Matkakohtaisissa maailmanmestaruuskilpailuissa 14.–16.3. Berliinissä, Saksassa Janne Hänninen sijoittui 1 000 metrillä neljänneksi 0,07 sekunnin päähän pronssista, 1 500 metrillä seitsemänneksi ja 500 metrillä kymmenenneksi. Pekka Koskela oli 500 metrillä yhdestoista ja Vesa Rosendahl 1 500 metrillä kahdestoista.Siukonen 2004, s. 79, 235–236 == Pohjoismaiset hiihtolajit == * Maailmanmestaruuskilpailuissa 18.2.–1.3. Val di Fiemmessä, Italiassa Suomi oli mitalitilastossa seitsemäs yhdella kulta-, yhdellä hopea- ja kahdella pronssimitalillaan. Mäkihypyn joukkuekilpailussa kultaa voittivat Janne Ahonen, Tami Kiuru, Arttu Lappi ja Matti Hautamäki. Suurmäessä Hautamäki saavutti hopeaa ja Kiuru sijoittui kymmenenneksi. Normaalimäessä Kiuru oli viides, Lappi kuudes, Veli-Matti Lindström kahdeksas ja Hautamäki yhdeksäs. Yhdistetyssä Hannu Manninen, Jouni Kaitainen, Jaakko Tallus ja Samppa Lajunen saavuttivat joukkuekilpailussa pronssia kuten myös Lajunen normaalikilpailussa. Sprintissä Lajunen sijoittui kahdeksanneksi. Naisten viestihiihdossa Suomi sijoittui aluksi toiseksi mutta kisojen jälkeen kerrottiin Kaisa Variksen jääneen dopingtestissä kiinni erytropoietiinin käytöstä, joten Suomen viestisuoritus hylättiin. Varis ei saanut kilpailla naisten avausmatkalla 15 kilometrilläkään liian korkean hemoglobiiniarvon takia mutta viestiin hän pääsi viiden päivän karenssiajan mentyä ohi. Naishiihtäjien parhaiksi saavutuksiksi jäivät kaksi kuudetta sijaa, joille ylsivät Pirjo Manninen sprintissä ja Riikka Sirviö perinteisen hiihtotavan 15 kilometrin yhteislähtökilpailussa. Miesten viestijoukkue sijoittui kuudenneksi ja Teemu Kattilakoski oli vapaan hiihtotavan 50 kilometrillä kahdeksas.Siukonen 2003, s. 160–172Siukonen 2004, s. 71–75, 77 * Planican lentomäen maailmancupin osakilpailuissa 20.–23.3. Matti Hautamäki paransi kolme kertaa mäkihypyn pituusmaailmanennätystä: karsinnoissa 227,5 metriä, lauantain kilpailun koekierroksella 228,5 metriä ja sunnuntain kilpailussa 231 metriä. Perjantain joukkuekilpailun koekierroksella Veli-Matti Lindström hyppäsi 232,5 metriä mutta kaatui, joten pituutta ei kelpuutettu ennätykseksi.Siukonen 2004, s. 13, 82–83 * Mäkihypyn maailmancupissa 2002–2003 Janne Ahonen sijoittui yhteispisteissä neljänneksi ja Matti Hautamäki kahdeksanneksi.Siukonen 2004 s. 187 * Yhdistetyn maailmancupissa 2002–2003 Hannu Manninen sijoittui yhteispisteissä neljänneksi ja Samppa Lajunen viidenneksi. * Keski-Euroopan mäkiviikolla 2002–2003 Janne Ahonen voitti kokonaiskilpailun yhteispistein 999,9. Osakilpailuissa hän oli kolmas Oberstdorfissa, ylipitkän hyppynsä kaatumisesta huolimatta viides Garmisch- Partenkirchenissä, ykkönen Innsbruckissa ja neljäs Bischofshofenissa.Siukonen 2003, s. 151, 185Siukonen 2004, s. 57, 59 == Purjehdus == * 2.4 mR -luokan maailmanmestaruuskilpailuissa elokuussa Eckernfördessä, Saksassa Marko Dahlberg voitti kultaa.Siukonen 2004, s. 128, 238 * E-jollien maailmanmestaruuskilpailuissa syyskuussa Cádizissa, Espanjassa Sari Multala saavutti hopeaa.Siukonen 2004, s. 134, 137, 238 * E-jollien Euroopan- mestaruuskilpailuissa heinäkuussa Palma de Mallorcalla, Espanjassa Sari Multala saavutti hopeaa.Siukonen 2004, s. 114, 137, 238 == Rullakiekko == * Maailmanmestaruuskilpailuissa 12.–19.7. Nürnbergissä ja Ambergissa, Saksassa Suomi voitti kultaa voitettuaan loppuottelussa Ruotsin maalein 5–3.Siukonen 2004, s. 117, 203 == Salibandy == * Naisten maailmanmestaruuskilpailuissa 18.–24.5. Sveitsissä Suomi saavutti pronssia hävittyään välierissä Ruotsille 4–5 ja voitettuaan pronssiottelussa Norjan 4–2.Siukonen 2004, s. 101–103, 245 * Miesten Suomen-mestaruuden voitti espoolaisseura Oilers, hopeaa sai runkosarjan voittanut joensuulainen Josba, ja pronssille sijoittui Helsingin IFK.Siukonen 2004, s. 91, 245–246 * Naisten Suomen-mestaruuden vei kaikki kolme loppuottelua tamperelainen Classic, hopeaa sai helsinkiläinen Salibandyseura Viikingit, ja pronssille sijoittui runkosarjan ykkönen, helsinkiläinen Tapanilan Erä III.Siukonen 2004, s. 90, 246–247 == Soutu == * Maailmanmestaruuskilpailuissa 24.–31.8. Milanossa, Italiassa Sanna Stén sijoittui kevyessä yksikössä kymmenenneksi.Siukonen 2004, s. 131, 247–248 == Suunnistus == * Maailmanmestaruuskilpailuissa 3.–9.8. Rapperswil-Jonassa, Sveitsissä Suomi saavutti kaksi mitalia. Miessuunnistajat Jani Lakanen, Jarkko Huovila ja Mats Haldin saavuttivat viestissä hopeaa sekä Heli Jukkola keskimatkalla pronssia. Pasi Ikonen sijoittui keskimatkalla neljänneksi.Siukonen 2004, s. 122–124, 251 == Taitoluistelu == * Taitoluistelun maailmanmestaruuskilpailuissa 24.–30.3. Washingtonissa, Yhdysvalloissa Alisa Drei sijoittui naisten kilpailussa 12:nneksi, Jessica Huot / Juha Valkama jäätanssissa 21:nneksi ja Ari-Pekka Nurmenkari miesten kilpailussa 28:nneksi.Siukonen 2004, s. 87, 255 * Taitoluistelun Euroopan- mestaruuskilpailuissa 20.–26.1. Malmössä, Ruotsissa Alisa Drei sijoittui seitsemänneksi, Susanna Pöykiö yhdeksänneksi ja Elina Kettunen kymmenenneksi. Jessica Huot / Juha Valkama sijoittui jäätanssissa 20:nneksi ja Ari-Pekka Nurmenkari miesten kilpailussa 27:nneksi.Siukonen 2004, s. 63, 255 * Muodostelmaluistelun maailmanmestaruuskilpailuissa 3.–5.4. Ottawassa, Kanadassa Marigold IceUnity saavutti hopeaa ja Team Unique sijoittui neljänneksi.Siukonen 2004, s. 90, 255 == Tennis == * Jarkko Nieminen nousi heinäkuussa maailmanrankingissa sijalle 27. Hän ylsi tammikuussa Australian avoimissa kolmannelle kierrokselle, touko-kesäkuussa Ranskan avoimissa neljännelle kierrokselle, kesäkuun lopulla Wimbledonissa kolmannelle kierrokselle ja elokuun lopulla Yhdysvaltain avoimissa toiselle kierrokselle. Huhti-toukokuussa pelatussa Münchenin ATP-turnauksessa Nieminen ylsi loppuotteluun, jossa hän hävisi Sveitsin Roger Federerille 1–6, 4–6.Siukonen 2004, s. 15, 61–62, 97, 104–105, 110, 117, 130 == Uinti == * Pitkän radan maailmanmestaruuskilpailuissa 12.–27.7. Barcelonassa, Espanjassa Hanna-Maria Seppälä voitti kultaa 100 metrin vapaauinnissa Suomen-ennätyksellä 54,37. Joona Puhakka saavutti yhden metrin ponnahduslautahypyissä pronssia, mikä oli Suomen uimahyppääjien kaikkien aikojen ensimmäinen MM-mitali. Jani Sievinen sijoittui 200 metrin sekauinnissa neljänneksi.Siukonen 2004, s. 115–116, 118, 261–262 * Lyhyen radan Euroopan-mestaruuskilpailuissa 11.–14.12. Dublinissa, Irlannissa Jani Sievinen voitti kultaa 100 metrin sekauinnissa, jossa hän jakoi voiton Slovenian Peter Mankočin kanssa, ja 200 metrin sekauinnissa. Hanna-Maria Seppälä saavutti pronssia 100 metrin vapaauinnissa lyhyiden ratojen Suomen-ennätyksellä 53,46.Siukonen 2004, s. 161–162, 262–263 == Voimanosto == * Naisten maailmanmestaruuskilpailuissa 22.–25.5. Chicagossa, Yhdysvalloissa Raija Koskinen voitti alle 44-kiloisten sarjassa neljännen maailmanmestaruutensa. Mervi Rantamäki saavutti pronssia alle 52-kiloisten sarjassa.Siukonen 2004, s. 103, 272 * Miesten maailmanmestaruuskilpailuissa 4.–9.11. Vejlessa, Tanskassa Kenneth Tallqvist sijoittui neljänneksi yli 125-kiloisten sarjassa ja Ove Lehto viidenneksi alle 125-kiloisissa. * Miesten Euroopan-mestaruuskilpailuissa 7.–11.5. Sofiassa, Bulgariassa Ove Lehto saavutti pronssia alle 125-kiloisten sarjassa.Siukonen 2004, s. 100, 273 * Naisten Euroopan-mestaruuskilpailuissa 28.–30.11. Trenčínissa, Slovakiassa Päivi Haapoja saavutti alle 60-kiloisten sarjassa hopeaa ja Mervi Sirkiä alle 52-kiloisissa pronssia. Raija Koskinen jäi omassa suorituksessaan ilman tulosta.Siukonen 2004, s. 157, 273 == Voimistelu == * Telinevoimistelun maailmanmestaruuskilpailuissa 16.–24.8. Anaheimissa, Yhdysvalloissa Jari Mönkkönen sijoittui rekillä 17:nneksi.Siukonen 2004, s. 128, 275 * Joukkuevoimistelun maailmanmestaruuskilpailuissa 23.–24.5. Grazissa, Yhdysvalloissa Olarin Voimistelijoiden Dynamot voitti kultaa ja saman seuran Elektronit saavutti hopeaa.Siukonen 2004, s. 103, 276 == Yleisurheilu == * Maailmanmestaruuskilpailuissa 23.–31.8. Pariisissa, Ranskassa paras suomalaissaavutus oli Mikaela Ingbergin neljäs sija keihäänheitossa. Pisteille ylsivät lisäksi keihäänheitossa viidenneksi sijoittunut Aki Parviainen sekä kuulantyönnössä seitsemänneksi ja kahdeksanneksi sijoittuneet Tepa Reinikainen ja Ville Tiisanoja. Jukka Keskisalo sijoittui 3 000 metrin estejuoksussa yhdeksänneksi kaikkien aikojen tilaston toiseksi parhaalla suomalaisajalla 8.17,72.Siukonen 2004, s. 42–43, 49, 52–55 * Sisäratojen maailmanmestaruuskilpailuissa 14.–16.3. Birminghamissa, Isossa-Britanniassa Arsi Harju sijoittui kuulantyönnössä neljänneksi, Tepa Reinikainen samassa lajissa kuudenneksi ja Markus Pöyhönen 60 metrin juoksussa seitsemänneksi.Siukonen 2004, s. 78–79, 82, 277 * Suomen-ennätyksiä paransivat 400 metrin aitajuoksussa Ari-Pekka Lattu 2.7. Lahdessa (49,36), 3 000 metrin estejuoksussa Johanna Risku 21.6. Euroopan cupin ykkösliigassa Lappeenrannassa (10.03,66) ja 24.7. Karlstadissa (9.55,44), kolmiloikassa Heli Koivula-Kruger 3.8. Lappeenrannassa (14,39) sekä keihäänheitossa Paula Huhtaniemi 10.8. Kalevan kisoissa Helsingissä (64,90).Siukonen 2004, s. 109, 112, 118, 122, 126, 289–290 == Lähteet == * * === Viitteet === Luokka:Vuoden 2003 urheilu 2003